CELEX: 62005CA0142
Language: fi
Date: 2009-06-04 00:00:00
Title: Asia C-142/05: Yhteisöjen tuomioistuimen tuomio (toinen jaosto) 4.6.2009 (Luleå tingsrättin (Ruotsi) esittämä ennakkoratkaisupyyntö) — Åklagaren v. Percy Mickelsson, Joakim Roos (Direktiivi 94/25/EY — Jäsenvaltioiden lainsäädännön lähentäminen — Huviveneet — Kielto käyttää vesiskoottereita yleisten kulkuväylien ulkopuolella — EY 28 ja EY 30 artikla — Vaikutukseltaan vastaavat toimenpiteet — Markkinoille pääsy — Este — Ympäristönsuojelu — Oikeasuhteisuus)

1.8.2009   
            
            
               FI
            
            
               Euroopan unionin virallinen lehti
            
            
               C 180/2
            
         Yhteisöjen tuomioistuimen tuomio (toinen jaosto) 4.6.2009 (Luleå tingsrättin (Ruotsi) esittämä ennakkoratkaisupyyntö) — Åklagaren v. Percy Mickelsson, Joakim Roos
   (Asia C-142/05) (1)
   
   (Direktiivi 94/25/EY - Jäsenvaltioiden lainsäädännön lähentäminen - Huviveneet - Kielto käyttää vesiskoottereita yleisten kulkuväylien ulkopuolella - EY 28 ja EY 30 artikla - Vaikutukseltaan vastaavat toimenpiteet - Markkinoille pääsy - Este - Ympäristönsuojelu - Oikeasuhteisuus)
   2009/C 180/02
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Luleå tingsrätt
   
      Pääasian asianosaiset
   
   
      Kantaja: Åklagaren
   
      Vastaajat: Percy Mickelsson ja Joakim Roos
   
      Oikeudenkäynnin kohde
   
   Ennakkoratkaisupyyntö — Luleå tingsrätt — EY 28–30 artiklan ja huviveneitä koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 94/25/EY muuttamisesta 16.6.2003 annetun Euroopan parlamentin ja neuvoston direktiivin 2003/44/EY (EUVL L 214, s. 18) tulkinta — Vesiskoottereiden käytön kieltäminen muualla kuin yleisillä kulkuväylillä
   
      Tuomiolauselma
   
   Huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16.6.1994 annettu Euroopan parlamentin ja neuvoston direktiivi 94/25/EY, sellaisena kuin se on muutettuna 16.6.2003 annetulla Euroopan parlamentin ja neuvoston direktiivillä 2003/44/EY, ei ole esteenä sellaiselle kansalliselle lainsäädännölle, jossa kielletään ympäristönsuojeluun liittyvistä syistä vesiskoottereiden käyttö määritettyjen väylien ulkopuolella.
   EY 28 ja EY 30 artikla eivät ole esteenä tällaiselle kansalliselle lainsäädännölle, jos
   
               —
            
            
               toimivaltaiset kansalliset viranomaiset ovat velvollisia toteuttamaan säädetyt täytäntöönpanotoimet sellaisten yleisten kulkuväylien ulkopuolella olevien alueiden osoittamiseksi, joilla vesiskoottereita voidaan käyttää,
            
         
               —
            
            
               kyseiset viranomaiset ovat tosiasiallisesti käyttäneet niille tältä osin annettua toimivaltaa ja määrittäneet alueet, jotka täyttävät kansallisessa lainsäädännössä säädetyt edellytykset, ja
            
         
               —
            
            
               tällaiset toimet on toteutettu kohtuullisessa ajassa kyseisen lainsäädännön voimaantulon jälkeen.
            
         Ennakkoratkaisua pyytäneen tuomioistuimen on tarkastettava, ovatko nämä edellytykset täyttyneet pääasiassa.
   
      (1)  EUVL C 143, 11.6.2005.